
H O T Ă R Â R E A
nr. 364  din 30.10.2019
privind aprobarea statului de funcții și a organigramei apararatului de specialitate al primarului comunei Giarmata, judetul Timiș

CONSILIUL LOCAL al comunei Giarmata, județul Timiș, întrunit în ședința ordinară din data de  30.10.2019:
	Având în vedere:
· expunerea de motive a d-lui primar ing. Bunescu Virgil;
· referatul de specialitate întocmit de Compartimentul   juridic;
· art. 610, 611 alin. (1), (2), (3) și ale art. 129 alin. (2) lit. a) coroborat cu art. 129 alin. (3) lit. c) din Ordonanţa de Urgenţă  nr. 57/2019privind Codul administrativ;
· art. 31 alin. (2), alin. (4) și ale anexei nr. XVII – Familia ocupațională de funcții bugetare „administrație”, cap. I lit. A – salarizarea funcționarilor publici, pct. III – Nomenclatorul și ierarhia funcțiilor publice din administrația publică locală din Legea cadru nr. 153/2017 privind salarizarea personalului plătit din fonduri publice, cu modificările și completările ulterioare;
· că a fost îndeplinită procedura reglementată de prevederile Legii nr. 52/2003 privind transparența decizională în administraţia publică;
· avizul favorabil acordat de comisiile de specialitate din cadrul Consiliului Local Giarmata;
         În temeiul art. 129 alin. (2) lit. a), alin. (3) lit. c)  art. 139 alin. (1) și 196 alin. (1) lit. a) din Ordonanţa de Urgenţă  nr. 57/2019privind Codul administrativ;
H O T Ă R Ă Ș T E :

ART.1. (1) Se aprobă transformarea funcției publice generale de Secretar al unității administrativ-teritoriale comuna Giarmata în funcție publică specifică de secratr general unității administrativ-teritoriale Giarmata.
(2) Persoana care ocupă în prezent funcția publică generală de Secretar al unității administrativ-teritoriale comuna Giarmata va fi reîncadrată pe funcția publică specifică de secratr general unității administrativ-teritoriale Giarmata.
ART.2. Se aprobă transformarea funcției publice de execuție de inspector , clasa I, grad profesional principal la Compartimentul Achiziții Publice și Fonduri Structurale în posturi de funcție publică de execuție de consilier achiziții publice, clasa I, grad profesional principal.
ART.3. Se aprobă modificarea organigramei și a statului de funcții, conform anexelor care fac parte integrantă din prezenta hotărâre.
ART.4. La data intrării în vigoare a prezentei hotărâri se abroghă orice dispoziții contrare în acest sens.
ART.4. Cu ducerea la îndeplinire a prezentei hotărâri se încredințează Compartimentul Stare Civilă, Resurse Umane.
ART.5. Prezenta hotărâre a fost adoptată cu un număr de  15 voturi „pentru”, 0 ,,împotrivă”, 0 ,,abțineri”.
ART.6. Prezenta hotărâre se comunică:
· Instituției Prefectului – Județul Timiș;
· primarului Comunei Giarmata;
· Compartimentul Stare Civilă, Resurse Umane.
· se va afișa.

